
DR 31.3.2014 43 

 
Seterusnya yang keempat, tahap kadar hutang yang disebutkan tadi walaupun kita 

kata tidak membimbangkan, kerana pertama, kita tidak pernah mengalami tahap yang lebih 
tinggi iaitu melebihi daripada 55% kerana walau bagaimanapun, kita pernah sampai 100% 
dua kali iaitu pada tahun 1986 dan pada tahun 1987. Nisbah hutang negara maju 
sebenarnya lebih tinggi daripada kita. Contoh, Jepun sehingga 200%, Singapura sebanyak 
98% dan juga UK sebanyak 158%.  

■1450 

Yang pentingnya adalah paras hutang yang berhemah dan mampan bagi 
memastikan supaya fleksibiliti fiskal dan pertumbuhan ekonomi yang kukuh dan mampan 
yang saya yakin pengurusan ekonomi dan juga kewangan negara kita di bawah Yang Amat 
Berhormat Perdana Menteri akan sentiasa dapat memberikan kepuasan kepada rakyat. 
Terakhir sekali saya minta sekali lagi kalau boleh pihak kerajaan membuat jawapan segera 
tentang apa juga tuduhan-tuduhan yang dibuat oleh pihak pembangkang yang telah 
mengelirukan rakyat. Perkara ini kalau ada keperluan untuk kita ambil tindakan, kita ambil 
tindakan kerana banyak keburukan telah berlaku.  

Pertamanya, kita telah dituduh berhutang yang tidak berhemah. Berhutang di luar 
kemampuan kita. Yang keduanya, penjualan aset kerajaan yang sebenarnya telah 
mendapat kelulusan dan untuk kebaikan semua dan ketiganya untuk securitization. Perkara 
ini supaya dapat diberikan penerangan dan pihak jabatan-jabatan dan kementerian mestilah 
proaktif bagi menjawab apa juga tuduhan-tuduhan yang telah dilemparkan oleh pihak yang 
tidak bertanggungjawab. Terima kasih Tuan Yang di-Pertua, saya menyokong. 

Timbalan Yang di-Pertua [Dato' Haji Ismail bin Haji Mohamed Said]: Terima 

kasih Yang Berhormat Jasin. Saya jemput Yang Berhormat Pokok Sena. 

 

2.50 ptg. 

Dato' Haji Mahfuz bin Haji Omar [Pokok Sena]: Terima kasih Tuan Yang di-

Pertua yang telah memberi laluan kepada saya untuk turut berbahas dalam anggaran 
perbelanjaan tambahan pertama dan kedua ini. Saya ingin membangkitkan satu perkara di 
samping untuk mendapat penjelasan kerajaan iaitu terhadap kes yang membabitkan rakyat 
Malaysia di Sweden iaitu dua pasangan suami isteri, Azizul Raheem Awalludin iaitu 
pegawai di Pelancongan Malaysia di Sweden. Isteri beliau Shalwati yang merupakan 
seorang guru yang mengambil cuti tanpa gaji kerana mengikut suami yang telah pun 
dijatuhkan hukuman oleh mahkamah di Sweden dengan satu jumlah yang kita rasa sangat 
sedih dengan kesalahan yang mana mereka terperangkap kepada satu undang-undang 
yang wujud di Sweden dalam keadaan mereka menunaikan tugas dan tanggungjawab 
sebagai ibu dan ayah kepada anak-anak untuk mendidik dan membesarkan anak-anak. 

Jadi, saya nak dapatkan penjelasan kerana daripada kenyataan yang dibuat oleh 
pihak keluarga kepada kedua-dua ini mengatakan kedua-dua pasangan ini tidak berhasrat 
untuk merayu kes ini. Saya tidak tahu apakah pihak kerajaan telah pun memberikan nasihat 
ataupun peguam yang mewakili mereka yang mungkin dipilih oleh kerajaan ini telah 
memberikan satu nasihat untuk mereka tidak merayu sebab bagi saya bahawa adalah tidak 
wajar untuk mereka tidak merayu. Mungkin mereka merasakan bahawa takut nanti kalau 
buat rayuan, hukumannya lebih berat yang terpaksa dikenakan ke atas mereka.  

Akan tetapi kalau saya katakan bahawa pakar undang-undang yang ada di negara 
kita ini memberikan nasihat yang betul, mungkin boleh mereka membuat rayuan untuk 
mendapatkan ataupun membebaskan mereka ataupun mengurangkan hukuman yang 
dikenakan ke atas mereka. Jadi, saya nak dapatkan penjelasan daripada pihak kerajaan.  

Yang keduanya, oleh kerana kedua-dua orang ini pegawai kerajaan maka saya 
nak minta juga supaya hukuman yang telah pun dijatuhkan oleh mahkamah di Sweden itu 
tidak akan mengaitkan untuk mereka hilang perjawatan mereka sebab kalau dilihat bahawa 
kes itu dianggap sebagai kes jenayah. Saya tidak tahu sama ada dalam peraturan ataupun 
general order di kalangan pegawai-pegawai kerajaan ini bila kes yang berlaku di luar 

negara sama ada terkait ataupun tidak atas kedudukan mereka sebagai penjawat awam di 
dalam negara kita ini. 

Akan tetapi kalau itu dikatakan bahawa terkait, saya minta satu pengecualian ke 
atas kedua-dua pasangan ini kerana mereka terperangkap dalam perundangan di negara 
luar yang mereka anggap bahawa perbuatan sedikit pengajar kepada anak-anak itu tidak 
menjadi satu kesalahan apatah lagi dalam perundangan keluarga Islam itu sendiri. 



Seterusnya yang keempat, tahap kadar hutang yang disebutkan tadi walaupun kita kata tidak membimbangkan, kerana pertama, kita tidak pernah mengalami tahap yang lebih tinggi iaitu melebihi daripada 55% kerana walau bagaimanapun, kita pernah sampai 100% dua kali iaitu pada tahun 1986 dan pada tahun 1987. Nisbah hutang negara maju sebenarnya lebih tinggi daripada kita. Contoh, Jepun sehingga 200%, Singapura sebanyak 98% dan juga UK sebanyak 158%. #1450 Yang pentingnya adalah paras hutang yang berhemah dan mampan bagi memastikan supaya fleksibiliti fiskal dan pertumbuhan ekonomi yang kukuh dan mampan yang saya yakin pengurusan ekonomi dan juga kewangan negara kita di bawah Yang Amat Berhormat Perdana Menteri akan sentiasa dapat memberikan kepuasan kepada rakyat. Terakhir sekali saya minta sekali lagi kalau boleh pihak kerajaan membuat jawapan segera tentang apa juga tuduhan-tuduhan yang dibuat oleh pihak pembangkang yang telah mengelirukan rakyat. Perkara ini kalau ada keperluan untuk kita ambil tindakan, kita ambil tindakan kerana banyak keburukan telah berlaku. Pertamanya, kita telah dituduh berhutang yang tidak berhemah. Berhutang di luar kemampuan kita. Yang keduanya, penjualan aset kerajaan yang sebenarnya telah mendapat kelulusan dan untuk kebaikan semua dan ketiganya untuk securitization. Perkara ini supaya dapat diberikan penerangan dan pihak jabatan-jabatan dan kementerian mestilah proaktif bagi menjawab apa juga tuduhan-tuduhan yang telah dilemparkan oleh pihak yang tidak bertanggungjawab. Terima kasih Tuan Yang di-Pertua, saya menyokong. Timbalan Yang di-Pertua [Dato' Haji Ismail bin Haji Mohamed Said]: Terima kasih Yang Berhormat Jasin. Saya jemput Yang Berhormat Pokok Sena. 2.50 ptg. Dato' Haji Mahfuz bin Haji Omar [Pokok Sena]: Terima kasih Tuan Yang di- Pertua yang telah memberi laluan kepada saya untuk turut berbahas dalam anggaran perbelanjaan tambahan pertama dan kedua ini. Saya ingin membangkitkan satu perkara di samping untuk mendapat penjelasan kerajaan iaitu terhadap kes yang membabitkan rakyat Malaysia di Sweden iaitu dua pasangan suami isteri, Azizul Raheem Awalludin iaitu pegawai di Pelancongan Malaysia di Sweden. Isteri beliau Shalwati yang merupakan seorang guru yang mengambil cuti tanpa gaji kerana mengikut suami yang telah pun dijatuhkan hukuman oleh mahkamah di Sweden dengan satu jumlah yang kita rasa sangat sedih dengan kesalahan yang mana mereka terperangkap kepada satu undang-undang yang wujud di Sweden dalam keadaan mereka menunaikan tugas dan tanggungjawab sebagai ibu dan ayah kepada anak-anak untuk mendidik dan membesarkan anak-anak. Jadi, saya nak dapatkan penjelasan kerana daripada kenyataan yang dibuat oleh pihak keluarga kepada kedua-dua ini mengatakan kedua-dua pasangan ini tidak berhasrat untuk merayu kes ini. Saya tidak tahu apakah pihak kerajaan telah pun memberikan nasihat ataupun peguam yang mewakili mereka yang mungkin dipilih oleh kerajaan ini telah memberikan satu nasihat untuk mereka tidak merayu sebab bagi saya bahawa adalah tidak wajar untuk mereka tidak merayu. Mungkin mereka merasakan bahawa takut nanti kalau buat rayuan, hukumannya lebih berat yang terpaksa dikenakan ke atas mereka. Akan tetapi kalau saya katakan bahawa pakar undang-undang yang ada di negara kita ini memberikan nasihat yang betul, mungkin boleh mereka membuat rayuan untuk mendapatkan ataupun membebaskan mereka ataupun mengurangkan hukuman yang dikenakan ke atas mereka. Jadi, saya nak dapatkan penjelasan daripada pihak kerajaan. Yang keduanya, oleh kerana kedua-dua orang ini pegawai kerajaan maka saya nak minta juga supaya hukuman yang telah pun dijatuhkan oleh mahkamah di Sweden itu tidak akan mengaitkan untuk mereka hilang perjawatan mereka sebab kalau dilihat bahawa kes itu dianggap sebagai kes jenayah. Saya tidak tahu sama ada dalam peraturan ataupun general order di kalangan pegawai-pegawai kerajaan ini bila kes yang berlaku di luar negara sama ada terkait ataupun tidak atas kedudukan mereka sebagai penjawat awam di dalam negara kita ini. Akan tetapi kalau itu dikatakan bahawa terkait, saya minta satu pengecualian ke atas kedua-dua pasangan ini kerana mereka terperangkap dalam perundangan di negara luar yang mereka anggap bahawa perbuatan sedikit pengajar kepada anak-anak itu tidak menjadi satu kesalahan apatah lagi dalam perundangan keluarga Islam itu sendiri.